බූස්ස හමුදා කඳවුරටම මාස දෙකකට පමණ පෙර තවත් පාතාල කෙරුමෙක් මාරු කර යැවුණේ ආරක්ෂාව සම්බන්ධයෙන් වගේම මෙලෙස ජංගම දුරකථන භාවිත කර සිදු කරන අපරාධ වැළැක්විය යුතු නිසාය. එහෙත් ඔහු ද ජංගම දුරකථන භාවිත කරන බවට දැන් තොරතුරු ලැබෙමින් පවතී. ඌරු ජුවාගේ නම භාවිත කරමින් රිමාන්ඩ්භාරයේ සිටි සුද්දා නමැති පාතාල සාමාජිකයෙකු විසින් හංවැල්ලේ ව්‍යාපාරිකයන්ගෙන් මෙන්ම සාමාන්‍ය ජනතාවගෙන් ද කප්පම් එකතු කළ පුවතක් 2018 වසරේදී වාර්තා විය. තෙල්වත්තේ පොඩිලැසී රිමාන්ඩ් බන්ධනාගාර ගතවූයේ පාතාලය මෙහෙයවු ප්‍රබලයෙක් මෙන්ම දේශපාලනඥයෙක් හා ව්‍යාපාරිකයෙන් වූ මනෝජ් මෙන්ඩිස් ඝාතනය කිරීම නිසාය. ගාල්ල බන්ධනාගාරයේ සිට ඔහු ද අපරාධ රැසක් සිදු කළේය. හිරගෙදරම සිටි කරන්දෙණියේ සුද්දා සමග එක්ව තමන්ගේ ප්‍රතිවාදියා වු ප්‍රියන්ත රන්ඳුණු ඝාතනය කරවීම ද ඔහුට එරෙහිව ඉදිරිපත් වන චෝදනාවකි. එසේම දකුණේ මත්කුඩු බෙදාහැරීමේ ප්‍රබලයා ඔහුය. ඒ සියල්ල සිදුකරන්නේ ජංගම දුරකථනය ඔස්සේ ගනුදෙනුකරුවන් බෙදාහරින්නන් එකිනෙකා සම්බන්ධ කරමිනි. මුදල් ලබාගන්නේ ඊෂි කෑෂ් ක්‍රමයටය. ගාල්ල බන්ධනාගාරයේ හිටපු නියෝජ්‍ය ජේලර් තිළින රුවන් නිහාර ජයරත්න ඝාතනය ද ඔහුට එරෙහි තවත් ඝාතන චෝදනාවකි.
තෙල්වත්තේ පොඩිලැසී රිමාන්ඩ් බන්ධනාගාර ගතවූයේ කුමක් නිසාද?
මනෝජ් මෙන්ඩිස් ඝාතනය කිරීම නිසාය